У 1962 годзе раённая газета змяніла назву. Тройчы на тыдзень у дамы вяскоўцаў стала прыходзіць “Ленінская праўда”. Дзесяць год яе падпісваў да друку на пасадзе галоўнага рэдактара Васіль Пурыжонак, а затым 20 год, больш за ўсіх іншых, — Яўген Трыгорлаў. З сярэдзіны 90-ых газету з новай назвай “Жыццё Прыдзвіння” узначаліў Мікалай Кахно. З’яўляючыся люстэркам грамадска-палітычнага жыцця, выданне перажывала нялегкія часіны, але па-ранейшаму знаходзілася на быстрыні падзей.